Des Schduagerter Weindorf gitts seit 1986 ommal im Johr für zwei bis drei Woche vo Ende Juli bis Mitte Auguscht uffm Rathausplatz. Do könnet denno d'Hamburger, d'Tourischte, d verschprengte Alemanne und schpeziell d'Schwobe a Gläsle vun de Schduagerter, sonschtige Württemberger und vun de badische Wein schlotze und au Brezzel und Schupfnuedele (Buebespitzle) esse. Zum Dank hond die zwölf Wirtslüüt (Schduagerter, a paar usm Remstal, onner usm Schwarzwald) am Schtintfang am Haffe (unterhalb vun de Jugendherberg) im Johr 1996 en kleine Wiinberg mit 75 Rebschtöck vu de Rebsort Regent (rot) und Phönix (weiß) aapflanzt und im Johr 2010 uff 100 Rebschtöck uffgstockt. Des isch de am niedrigschte glegene und nördlichschte Weinberg vu Deutschland. [68] Die Truube werret im Herbscht im Flugzüüg uf Schduagert mitgnomme und dett keltert und glagert. So um die 50 Fläschle vum Schtintfang Cuvé ("Hamburger Stintfang Cuvée") mit em Inhalt vu 0,375 l innere Qualität vun em Qualitätswii werret denn im nächschte Johr bim Weindorf em Präsident vun de Hamburger Bürgerschaft übergebbe. De Wein krigget bsundre Gäscht vu de Birgerschaft, d Senatore und d Fraktionsvorsitzende vu Hamburg.